ฟินันซ่าขายตราสารหนี้3เดือนจ่าย3.15%
บลจ.ฟินันซ่า ออกกองทุนตราสารหนี้ระยะสั้น ประมาณการผลตอบแทน 3 เดือน ผลตอบแทน 3.15% ต่อปี
7 ก.พ. 2555

บลจ.ฟินันซ่า ออกกองทุนตราสารหนี้ระยะสั้น ประมาณการผลตอบแทน 3 เดือน ผลตอบแทน 3.15% ต่อปี 
นายธีรพันธุ์  จิตตาลาน  กรรมการบริหารและประธานเจ้าหน้าที่บริหาร บริษัทหลักทรัพย์จัดการกองทุน (บลจ.) ฟินันซ่า เปิดเผยว่า บริษัทได้ออกกองทุนเปิดฟินันซ่าตราสารหนี้พลัส 3 เดือน 3 (FAM FIP 3M3) อายุประมาณ 3 เดือน เสนอขายตั้งแต่วันนี้ถึงวันที่ 14 ก.พ.2555 ลงทุนขั้นต่ำ 2,000 บาท ประมาณอัตรารับซื้อคืนอัตโนมัติ 3.15 % ต่อปี เหมาะสำหรับนักลงทุนระยะสั้นที่ไม่ชอบความเสี่ยงมากนักแต่ต้องการผลตอบแทนมากกว่าเงินฝากทั่วๆ ไป
กองทุนจะลงทุนในเงินฝากธนาคารต่างประเทศสกุลเงินเหรียญสหรัฐ หรือ CNY กับธนาคาร ICBC,BOC,HK or Macao ตั๋วเงินหรือเงินฝากธนาคารพาณิชย์ในประเทศ ตั๋วแลกเงิน บริษัท ดั๊บเบิ้ลเอ (1991) ตั๋วแลกเงิน บริษัท บัตรกรุงไทย บริษัท เอสซี แอสเสท คอร์ปอเรชั่น บริษัท เอเชี่ยนพร๊อพเพอร์ตี้ ดีเวลลอปเม้นท์ บริษัท เอเซียเสริมกิจลีสซิ่ง บริษัท ควอลิตี้เฮ้าส์ บริษัท ภัทรลิสซิ่ง บริษัท สวนอุตสาหกรรมโรจนะและตั๋วเงินคลังหรือพันธบัตรธนาคารแห่งประเทศไทย 
สำหรับการปรับลดอัตราดอกเบี้ยนโยบายลงเหลือ 3% ของคณะกรรมการนโยบายการเงิน (กนง.) เป็นไปตามคาดและคาดว่าจะคงอัตรานี้ไปจนสิ้นปีเนื่องจากสอดคล้องกับกรอบเงินเฟ้อพื้นฐานที่ 0.5- 3.0% ต่อปี